Ճակատագրական զուգադիպությամբ, 47 տարի անց, նույն օրը` մայիսի 9-ին, Մեծ հայրենականի հերոսների հերոս որդիներն ու թոռները ազատագրեցին Շուշին: Շուշիի վերադարձնելը իրենց իրական ու օրինական տերերին մեր նորօրյա պատմության ամենափառահեղ էջերից մեկն է, պերճախոս վկայությունը` իր երկրին ու պետությանը տեր կանգնելու` մեր ժողովրդի անբեկանելի վճռականության ու հզոր ոգու: Այդ ոգով է առաջնորդվում նաեւ մեր սահմանները հսկող այսօրվա հրաշք սերունդը, որը, կասկած չունենք, նոր էջերով է հարստացնելու մեր ժողովրդի հերոսական պատմության տարեգրությունը: